রাজু’দার সঙ্গে দেখা করলেন মেসি! খেলেন তাঁর পকেট পরোটা?

কলকাতা: হাজার হাজার টাকার টিকিট কেটেও মেসির (Lionel Messi) দর্শন পাননি যুবভারতী সিংহভাগ দর্শক। কিন্তু সেই সুযোগ পেলেন ভাইরাল পরোটা বিক্রেতা রাজু’দা (Parota Seller Raju Da)। যদিও এই দাবি তিনি নিজেই করেছেন। সোশ্যাল মিডিয়ায় বেহ কয়েকটি ভিডিওতে তাঁকে মেসির সঙ্গে সাক্ষাতের বিষয়ে বলতে শোনা যায়। কিন্তু সত্যিই কি এবারের কলকাতা সফরে ভাইরাল রাজু’দার সঙ্গে দেখা করেছেন লিওনেল মেসি? সেটাই এখন বড় প্রশ্ন।

এক সূত্রে মারফত জানা গিয়েছে, কলকাতা সফরে পরোটা বিক্রেতা রাজু’দার সঙ্গে দেখা করেছেন আর্জেন্টাইন তারকা। তবে সল্ট লেকের যুবভারতী স্টেডিয়ামে নয়, তিনি যে হোটেলে রাত্রিযাপন করেছেন, সেখানেই তিনি এই সোশ্যাল মিডিয়া সেনশেসনের সঙ্গে সাক্ষাৎ করেছেন। তবে এই বিষয়ে এখনও কোনও বিবৃতি বা ছবি এখনও আমাদের হাতে এসে পৌঁছয়নি।

আরও পড়ুন: কলকাতা হবে না! আশ্বাস দিল হায়দরাবাদ, মেসির জন্য কী কী ব্যবস্থা?

যদিও ‘রাজু’দার পকেট পরোটা’ নামের একটি ফেসবুক পেজ থেকে একাধিক রিল ভিডিও পোস্ট করা হয়েছে, যেখানে মেসির সঙ্গে সাক্ষাতের কথা বলতে দেখা গিয়েছে ভাইরাল পরোটা বিক্রেতাকে। এমনকি আর্জেন্টিনার জার্সিতেও একথা জানিয়েছেন রাজু’দা। যদিও এই ভিডিওগুলির সত্যতা যাচাই করেনি কলকাতা টিভি ডিজিটাল।

উলেখ্য, মেসির ‘গোট ইন্ডিয়া ট্যুর’ ঘোষণার সময়েই সোশ্যাল মিডিয়ায় পরোটা বিক্রেতা রাজু’দার সঙ্গে মেসির একটি এআই ছবি ভাইরাল হয়। তারপরই এই বিষয়ে মন্তব্য করে মেসির এই সফরের উদ্যোক্তা শতদ্রু দত্ত একটি পোস্ট করে লেখেন, ‘কথা দিলাম, এই ছবিটা আমি বাস্তবে রূপ দেব। রাজুদার সঙ্গে মেসির দেখা করাব।’